Projektas

PRIENŲ RAJONO SAVIVALDYBĖS TARYBA

SPRENDIMAS

DĖL PRIENŲ RAJONO SAVIVALDYBĖS TURTO INVESTAVIMO Į AB „PRIENŲ ŠILUMOS TINKLAI“ IR ĮSTATINIO KAPITALO PADIDINIMO

2022 m. spalio d. Nr.

Prienai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 22 straipsnio 1 dalies 2 punktu, 2 dalies 5, 6 ir 7 punktais, Lietuvos Respublikos akcinių bendrovių įstatymo 20 straipsnio 1 dalies 18 punktu, 49 ir 50 straipsniais, Sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos aprašo, patvirtinto Lietuvos Respublikos Vyriausybės 2007 m. liepos 4 d. nutarimu Nr. 758 „Dėl Sprendimo investuoti valstybės ir savivaldybių turtą priėmimo kriterijų ir sprendimų priėmimo tvarkos aprašo patvirtinimo“, 7, 8, 9 punktais, įgyvendindama Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo, patvirtinto Lietuvos Respublikos Vyriausybės 2007 m. birželio 6 d. nutarimu Nr. 567 „Dėl Savivaldybių turtinių ir neturtinių teisių įgyvendinimo savivaldybių valdomose įmonėse tvarkos aprašo patvirtinimo“, 16.6 papunktį, atsižvelgdama į Prienų rajono savivaldybės administracijos direktoriaus 2022 m. spalio 19 d. įsakymą Nr. A3-944 „Dėl pasiūlymo investuoti Prienų rajono savivaldybės turtą ir sprendimo projekto teikimo“, Prienų rajono savivaldybės taryba nusprendžia:

1. Investuoti į AB „Prienų šilumos tinklai“ 59998,10 Eur (penkiasdešimt devynis tūkstančius devynis šimtus devyniasdešimt aštuonis eurus 10 centų), perduodant Prienų rajono savivaldybei nuosavybės teise priklausantį finansinį turtą (pinigus) iš savivaldybės biudžeto kaip papildomą turtinį įnašą įstatinio kapitalo didinimui, išleidžiant 20689 (dvidešimt tūkstančių šešis šimtus aštuoniasdešimt devynias) paprastąsias vardines 2,90 Eur (dviejų eurų 90 centų) nominalios vertės akcijas.

2. Pavesti AB „Prienų šilumos tinklai“ direktoriui parengti bendrovės įstatų naują redakciją, juos pasirašyti, įstatus pateikti tvirtinti visuotiniam akcininkų susirinkimui ir įregistruoti Juridinių asmenų registre.

3. Pavesti Prienų rajono savivaldybės administracijos direktoriui, AB „Prienų šilumos tinklai“ akcijų valdytojui, įgalioti savo atstovą AB „Prienų šilumos tinklai“ visuotiniame akcininkų susirinkime balsuoti už:

3.1. įstatinio kapitalo didinimą 59998,10 Eur (penkiasdešimt devynių tūkstančių devynių šimtų devyniasdešimt aštuonių eurų 10 centų) vertės papildomu įnašu, išleidžiant 20689 (dvidešimt tūkstančių šešis šimtus aštuoniasdešimt devynias) paprastąsias vardines 2,90 Eur (dviejų eurų 90 centų) nominalios vertės akcijas, kurios priklausys Prienų rajono savivaldybei nuosavybės teise;

3.2. įstatų pakeitimą.

Šis sprendimas per vieną mėnesį nuo jo paskelbimo ar įteikimo dienos gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos Respublikos administracinių ginčų komisijos Kauno apygardos skyriui (Laisvės al. 36, Kaunas) arba Regionų apygardos administraciniam teismui bet kuriuose teismo rūmuose (Šiaulių rūmai, Dvaro g. 80, Šiauliai; Panevėžio rūmai,Respublikos g. 62, Panevėžys; Klaipėdos rūmai,Galinio Pylimo g. 9, Klaipėda; Kauno rūmai, A. Mickevičiaus g. 8A, Kaunas).

Savivaldybės meras